TRUE โชว์ตัวเลขกำไร Q1/59 กว่า 1.97 พันลบ. โต 25%
TRUE โชว์ตัวเลขกำไร Q1/59 กว่า 1.97 พันลบ. โต 25% จากปีก่อนกำไร 1.57 ลบ. หลังรายได้ธุรกิจโทรศัพท์-บรอดแบนด์อินเทอร์เน็ตโตแกร่ง
13 พ.ค. 2559

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 1.97 พันล้านบาท หรือมีกำไรสุทธิ 0.08 บาทต่อหุ้น เพิ่มขึ้น 25% จากช่วงเดียวกันของปีก่อนที่มีกำไรสุทธิ 1.57 พันล้านบาท หรือมีกำไรสุทธิ 0.06 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจาก ธุรกิจโทรศัพท์เคลื่อนที่ของกลุ่มทรู ทั้งนี้ ธุรกิจโทรศัพท์เคลื่อนที่มีรายได้จากการให้บริการที่เติบโตอย่างมีนัยสำคัญโดยมี
ส่วนแบ่งตลาดรายได้จากการให้บริการเพิ่มสูงขึ้นเป็นร้อยละ 22 ในไตรมาส 1 ปี 2559 แม้ยังไม่มีการเปิดให้บริการบนคลื่นความถี่ 900 MHz อย่างเป็นทางการ นอกจากนี้ บริการบรอดแบนด์ อินเทอร์เน็ต ยังคงเติบโตอย่างแข็งแกร่งและต่อเนื่อง จากผลตอบรับที่ดีมากต่อแพ็กเกจไฟเบอร์บรอดแบนด์ ในขณะที่ธุรกิจมิวสิค เอ็นเตอร์เทนเมนท์ ผลักดันรายได้ของทรูวิชั่นส์ให้เติบโตจากปีก่อนหน้า